CELEX: E2013P0009
Language: el
Date: 2013-06-28 00:00:00
Title: Προσφυγή που ασκήθηκε στις 28 Ιουνίου 2013 από την Εποπτεύουσα Αρχή της ΕΖΕΣ κατά του Βασιλείου της Νορβηγίας (Υπόθεση E-9/13)

3.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/13
            
         Προσφυγή που ασκήθηκε στις 28 Ιουνίου 2013 από την Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Υπόθεση E-9/13)
   2013/C 287/09
   Στις 28 Ιουνίου 2013, ασκήθηκε προσφυγή κατά του Βασιλείου της Νορβηγίας ενώπιον του Δικαστηρίου της ΕΖΕΣ από την Εποπτεύουσα Αρχή της ΕΖΕΣ, εκπροσωπούμενη από τους Xavier Lewis Clémence Perrin και Markus Schneider, ως αντιπροσώπους της Εποπτεύουσας Αρχής της ΕΖΕΣ, 35, Rue Belliard, 1040 Brussels, Belgium.
   Η Εποπτεύουσα Αρχή της ΕΖΕΣ καλεί το Δικαστήριο της ΕΖΕΣ:
   
               1)
            
            
               Να αναγνωρίσει ότι το Βασίλειο της Νορβηγίας, επειδή παρέλειψε i) να θεσπίσει, ή ii) να κοινοποιήσει στην Αρχή, όλα τα μέτρα που απαιτούνται για την εφαρμογή της πράξης που αναφέρεται στο σημείο 16α του κεφαλαίου II του παραρτήματος XIII της Συμφωνίας για τον Ευρωπαϊκό Οικονομικό Χώρο (Οδηγία 2010/48/ΕΕ της Επιτροπής, της 5ης Ιουλίου 2010, για την προσαρμογή στην τεχνική πρόοδο της οδηγίας 2009/40/ΕΚ του Ευρωπαϊκού Κοινοβουλίου και του Συμβουλίου σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους), όπως προσαρμόστηκε στη συμφωνία με το Πρωτόκολλο 1, εντός της ταχθείσας προθεσμίας (σε αμφότερες τις περιπτώσεις εξαιρουμένων των διατάξεων της παραγράφου 3 του παραρτήματος II της οδηγίας σχετικά με τα πιστοποιητικά τεχνικού ελέγχου, οι οποίες αρχίζουν να ισχύουν στις 31 Δεκεμβρίου 2013), παρέβη τις υποχρεώσεις που υπέχει βάσει της εν λόγω πράξης και του άρθρου 7 της συμφωνίας.
            
         
               2)
            
            
               Να καταδικάσει το Βασίλειο της Νορβηγίας στα δικαστικά έξοδα της παρούσας διαδικασίας.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η Εποπτεύουσα Αρχή της ΕΖΕΣ υποστηρίζει ότι η Ισλανδία παρέβη τις υποχρεώσεις που υπέχει βάσει του άρθρου 2 της οδηγίας 2010/48/ΕΕ, καθώς και του άρθρου 7 της συμφωνίας ΕΟΧ, επειδή παρέλειψε να θεσπίσει, ή να κοινοποιήσει στην Αρχή, όλα τα μέτρα που απαιτούνται για την εφαρμογή της εν λόγω πράξης εντός της ταχθείσας προθεσμίας (σε αμφότερες τις περιπτώσεις εξαιρουμένων των διατάξεων της παραγράφου 3 του παραρτήματος II της οδηγίας σχετικά με τα πιστοποιητικά τεχνικού ελέγχου, οι οποίες αρχίζουν να ισχύουν στις 31 Δεκεμβρίου 2013).